Հեմփշիրյան ոչխար

Հեմփշիրյան ոչխար (), ոչխարների մսաբրդատու ցեղ։ Ստացվել է Անգլիայում, Հեմփշիր, Ուիլտշիր և այլ կոմսություններում 19-րդ դարի առաջին կեսին՝ տեղական կոպտաբուրդ ու սևագլուխ խառնացեղերի և սաուտդաունյան ոչխարների տրամախաչումից։ Ոչխարներն անեղջյուր են, խոշոր, իրանը լայն և խոր, գլուխը մուգ բրդածածկով։ Վաղահաս է։ Տոհմային հոտերում հասուն խոյերի կենդանի զանգվածը՝ 90—110, մաքիներինը 65—75 կգ է։ Բրդատվությունը համապատասխանաբար՝ 5—6 և 3—4 կգ։ Բուրդը՝ 50—58 որակի, 7—8 սմ երկարության։ Պտղատվությունը՝ 150%։ Հեմփշիրյան ոչխարը լավ հարմարվում է տարբեր կլիմայական պայմաններին։

Ոչխարներ
Ոչխարի ցեղեր